### Resume

Vejle Kommune vedtog i december 2020 Vejle Kommunes gældende spildevandsplan 2020-2028. Den seneste kommuneplan udpeger nye bolig- og erhvervsområder, som ikke er indeholdt i spildevandsplanen, hvorfor der er behov for tillæg til spildevandsplanen. Desuden er der i forbindelse med aktuelle lokalplanprocesser behov for tilføjelser til den gældende spildevandsplan. Tillæg 3 til spildevandsplanen omhandler mindre tilføjelser og tilretninger for 13 geografisk spredte områder, som er samlet i et tillæg. Spildevandsplan 2020-2028 er en digital spildevandsplan, og tillæg 3 kan ses under fanen tillæg til spildevandsplanen. Tillæg 3 til spildevandsplanen har været i 8 ugers ekstern høring og fremlægges med henblik på endelig vedtagelse.

### Sagsfremstilling

Baggrund:

Vejle Kommune vedtog i december 2020 Spildevandsplan 2020-2028. Den seneste kommuneplan udpeger nye bolig- og erhvervsområder, som ikke er indeholdt i spildevandsplanen, hvorfor der er behov for tillæg til spildevandsplanen. I forbindelse med igangværende lokalplanprocesser er der enkelte steder behov for tilføjelser til den gældende spildevandsplan.

Tillægget omhandler 13 geografiske områder. Tillægget vedrører nedenstående emner og områder:

* 8 nye boligområder. Områderne er fordelt på følgende geografiske placeringer: Høgsholtvej i Vejle, [adresse] i [adresse], [adresse] i Børkop, [adresse] i [adresse], [adresse] i [adresse], [adresse] i [adresse], [adresse] i [adresse], [adresse] i Vonge, og [adresse] i Jelling,

* 4 erhvervsområder. Områderne er fordelt på følgende geografiske placeringer: Kristian Østergaard i Vandel, Elmegårdsvej i [adresse], [adresse], Jelling, og [adresse] i [adresse].

* Ændring af trace for pumpeledning fra [adresse] til [adresse]. Det nye trace berører færre grundejere end det nuværende planlagte trace.

Tillæg 3 til spildevandsplanen har været i offentlig høring i 8 uger.

Ansvar og grundlag for ekspropriation:

Anlægsarbejderne vedrørende kloakering af nye og eksisterende kloakoplande bliver udført i overensstemmelse med Spildevandsplanen, som er vedtaget af byrådet. Nye anlægsarbejder er en driftsopgave, som [adresse] varetager. Ekspropriation er en myndighedsopgave, som kommunen (byrådet) varetager.

Etablering af et spildevandsanlæg, som beskrevet i spildevandsplanen, gør det nogen gange nødvendigt at erhverve arealer eller rettigheder fra private lodsejere til ledninger og/eller bassinanlæg. I forbindelse med anlægsarbejder benytter man ofte en fremgangsmåde, hvor man erhverver rettigheder fra private lodsejere ved frivillige aftaler. Frivillige aftaler indgås direkte mellem vandselskabet og lodsejeren. Kommunen er ikke part i aftalerne, og skal ikke godkende dem. Det er i konsekvens heraf også vandselskabet, som skal sørge for at afholde omkostningerne ved aftalernes oprettelse, tinglysning heraf samt udbetaling af erstatning mv.

Når man indgår frivillige aftaler, kan lodsejeren opnå skattefrihed, hvis aftalen indgås på såkaldt ekspropriationslignende vilkår. To forhold skal i den forbindelse være gældende. Der skal foreligge det fornødne ekspropriationsgrundlag i spildevandsplanen, og der skal foreligge ekspropriationsrealitet. Ekspropriationsrealitet betyder, at der forud for, at en aftale indgås, skal foreligge en tilkendegivelse fra byrådet om, at kommunen er indstillet på at ekspropriere, hvis en frivillig aftale ikke kan indgås. Byrådet behøver herefter ikke at træffe afgørelse om ekspropriation for hver enkelt lodsejer, hvis en frivillig aftale ikke kan indgås. Teknisk Udvalg kan varetage denne opgave.

Høringssvar:

Der er indkommet 2 høringssvar, som dels vedrører et kloakeringsprojekt for et muligt erhvervsområde ved [adresse], Jelling og en ny ledningsføring for et område, der allerede er kloakeret, syd for [adresse], [adresse].

* Nyt erhvervsområde, forslag til lokalplan 1372 (Kommuneplan 3.E.3) [adresse], Jelling

I forbindelse med muligt erhvervsområde ved Jelling er der i tillægget vist en ny ledning, som krydser en ubebygget ejendom, matrikel 1r, [adresse], Jelling. Ledningen har til formål at tilslutte det nye kloakopland til det eksisterende kloaksystem. Grundejeren ønsker ikke, at der placeres spildevandsledninger på grunden, da det begrænser råderetten og forringer værdien af grunden. Der skal anlægges spildevandsledninger i den nordlige del af området. [adresse] har fundet en løsning, der gør det muligt at lede alt spildevand nordpå, således at grundejeren slipper for spildevandsledninger på grunden. Ledningerne på den pågældende grund udgår derfor af tillægget til spildevandsplanen.

De terrænmæssige forhold gør det nødvendigt at placere spildevandsledninger langs grundens skel. [adresse] er i dialog med grundejeren. Udbygning af det nye erhvervsområde vil afgøre, om der bliver brug for ledningen. Det er muligt, at det er nok med spildevandsledninger i den nordlige del af området.

* Ny ledningsføring i erhvervsområde syd for [adresse], [adresse].

Erhvervsområdet tilhørende lokalplan 78 og 1056 ligger i forlængelse af hinanden og er i dag separatkloakeret. Der skal ske en ændring og udbygning af forsyningsledninger, som blandt andet skal sikre muligheden for ny erhvervsbebyggelse, hvorfor der skal etableres nye ledninger på privat grund.

Grundejeren af [adresse] 20 har oplyst, at der gælder særlige regler, hvis der er behov for adgang til ejendommen. [adresse] har orienteret grundejer om, at der formentlig ikke er behov for at komme inden for virksomhedens indhegning, og at der vil blive en konkret aftale om den praktiske gennemførelse vedrørende etablering af spildevandsledningerne.

Miljøvurdering:

Der er ikke indkommet klager over afgørelse om, at miljøscreening af tillæg 3 til kommunens spildevandsplan ikke kræver en miljøvurdering.

### Økonomi

Tillæg 3 til kommunens spildevandsplan har ingen økonomiske konsekvenser for kommunen.

### Klima og resiliensvurdering

Nye ledninger, pumper med videre kræver energi ved produktion og drift. Det betyder en øget CO2 -udledning. Målet er, at forsyningen opfylder sin forsyningspligt på miljømæssig forsvarlig vis.

### Sagens videre forløb

Sagen skal behandles af Økonomiudvalget og Byrådet.

### Historik

I december 2020 vedtog byrådet [adresse] 2020 - 2028.

Palle Skov og Miljødirektøren indstiller, 7. marts 2023, pkt. 70:

|  |
| --- |
| at udvalget over for byrådet anbefaler at vedtage forslag til Tillæg 3 til spildevandsplanen endeligt. |
| at der træffes beslutning om, at der anbefales vedtaget en ekspropriationsrealitet. Det vil sige, at Vejle Kommune tilkendegiver, at kommunen vil ekspropriere de nødvendige arealer og rettigheder til gennemførelse af spildevandsplanens anlægsarbejder, hvis der ikke kan indgås frivillige aftaler mellem [adresse] og de enkelte lodsejere.  at Teknisk Udvalg kan træffe afgørelse om ekspropriation på konkrete ejendomme omfattet af Tillæg 3 til gennemførelse af spildevandsplanens anlægsarbejder. |
|  |

Beslutning fra Teknisk Udvalg, 7. marts 2023, pkt. 70:

Anbefalet.

Beslutning fra Økonomiudvalget, 20. marts 2023, pkt. 74:

Anbefales.

### Beslutning

Godkendt.